|  |  |
| --- | --- |
| **Tip Apel: Apel dedicat operațiunilor de importanță strategică (OSI)** | |
| **Acronim & Cod proiect** | **Resilience4Health – ROHU00627** |
| **Titlu proiect** | **„Servicii de sănătate transfrontaliere reziliente, integrate și accesibile”** |
| **Prioritate** | PRIORITATEA 2 - Cooperare pentru o zonă transfrontalieră mai socială și mai coezivă între România și Ungaria |
| **Obiectiv**  **Specific** | Obiectiv Specific (OS) 4.5 - Asigurarea accesului egal la asistență medicală și asigurarea rezilienței sistemelor de sănătate, inclusiv în ceea ce privește asistența medicală primară, precum și promovarea tranziției de la îngrijirea instituționalizată către îngrijirea în familie sau în comunitate |
| **Perioadă de implementare** | 36 luni (23 Decembrie 2024 – 22 Decembrie 2027) |
| **Obiectiv** | Îmbunătățirea calității vieții prin extinderea serviciilor de sănătate și asigurarea accesului la acestea prin dezvoltarea infrastructurii de sănătate în zona transfrontalieră România-Ungaria. |
| **Parteneriat** | **Partener Principal/Lead:**  Județul Timiș (RO) |
| **Parteneri de Proiect:**  PP 2: Spitalul Clinic Județean de Urgență „Pius Brînzeu” Timișoara (RO)  PP 3: Universitatea din Szeged (HU)  PP 4: Centrul ambulatoriu de îngrijire și balneo terapie Móra Vitál (HU) |
| **Buget total** | 10.937.499,44 EUR din care, FEDR 7.209.999,55 EUR |
| **Sumar** | Proiectul ***„Servicii de sănătate transfrontaliere reziliente, integrate și accesibile” (ROHU00627 – Resilience4Health)*** își propune să îmbunătățească facilitățile de asistență medicală atât pe partea maghiară, cât și pe partea română, prin extinderea serviciilor disponibile. În acest sens, principalul rezultat al proiectului va consta în modernizarea infrastructurii de sănătate în 3 locații destinate recuperării pacienților: Unitatea de Balneo-fizio-kinetoterapie & Recuperare medicală în Lovrin (RO), Departamentul de reabilitare musculo-scheletală al Centrului Multidisciplinar și unitatea ambulatorie a Spa-ului Medical în Szentes și Centrul de Sănătate Móra-Vitál în Mórahalom (HU).  Prin cooperarea transfrontalieră și schimbul de know-how în cadrul evenimentelor comune, proiectul urmărește și creșterea competențelor medicale dar și armonizarea practicilor medicale și îmbunătățirea accesibilității pacienților prin dezvoltarea unei strategii comune care va contribui la creșterea numărului de pacienți care accesează serviciile medicale și la îmbunătățirea rezultatelor recuperării medicale.  Colaborarea transfrontalieră și transsectorială va facilita un nivel de schimb de cunoștințe și de armonizare a practicilor care nu a mai fost atins anterior în țările participante. Acest model de colaborare asigură faptul că inovațiile și cele mai bune practici dezvoltate în cadrul proiectului au un impact mai larg, de care beneficiază o populație mai mare din întreaga euroregiune.  Proiectul vizează mijlocirea dezvoltării unei proceduri inovatoare în domeniul sănătății și, în măsura în care este posibil, oportunitățile de tratament transfrontalier (mobilitatea pacienților), astfel încât să se contribuie la reducerea obstacolelor transfrontaliere (simplificarea procedurilor administrative) legate de serviciile din domeniul sănătății. |
| **Rezultate principale** | Principalele rezultate ale proiectului sunt:   * **Construirea secției externe de recuperare medicală ortopedie și traumatologie** (balneofiziokineto terapie) în comuna Lovrin, România; * **Extinderea Departamentului de reabilitare musculo-scheletală și renovarea parțială și dotarea departamentului de îngrijire ambulatorie a Spa-ului Medical**, în Szentes, Ungaria; * **Extinderea și dotarea Centrului de Sănătate Móra-Vitál,** în Mórahalom, Ungaria; * **108 participanți** (personal medical, studenți / doctoranzi, oficiali, reprezentanți ai partenerilor, reprezentanți ai părților interesate relevante, ș.a.) la 6 workshop-uri comune organizate de ambele părți ale graniței (3 în România și 3 în Ungaria); * **Elaborarea unei strategii** de armonizare a sistemelor de sănătate, căutând recomandări realizabile de către toate entitățile implicate; * **Elaborarea unei strategii și a unui plan comun de acțiuni** cu recomandări pentru armonizarea sistemelor de sănătate. Acesta se va concentra pe recuperare, indicând posibile abordări pentru armonizarea și îmbunătățirea furnizării de servicii de asistență medicală. În ansamblu, acest lucru va facilita posibilitatea ca pacienții să treacă granița și va spori reziliența sistemelor de sănătate din Csongrád-Csanád și Timiș. |